У Дзень нацыянальнай кухні кожная дэлегацыя гатавала традыцыйную страву свайго народа і частавала ёю сяброў з іншых краін. Мы, беларусы, смажылі залацістыя дранікі. Ля нашага століка сабралася шмат народу – хрумсткія аладкі з бульбы хутка зніклі, а дэгустатары засталіся сытыя і задаволеныя. А яшчэ ўзгадваецца, як, не дачакаўшыся пачатку вячэры, студэнты з Венгрыі, што гатавалі побач, рассмакавалі дранікі і не маглі спыніцца: маўляў, так смачна пахнуць і прыгожа выглядаюць!